1977-جی ایلین قیشیندا الویس پریسلی بوتون آمریکا بویو سیلسیله قاسترول‌لاردا اولور. آوریلده خسته‌خانایا دوشدوگونه گؤره اونون قاسترول‌لارینا گؤزلنیلمه‌دن آرا وئریلیر. مئمفیس خسته‌خاناسینی ترک ائدن‌دن سونرا پریسلی یئنی‌دن بیر-بیری‌نین آردینجا مینی-تورنئ‌لره چیخیر. محض بو دؤورده توم پارکئر "سی-بی-ائس" ایله موغنّی‌نین کوْنسرت پروقرام‌لارین‌دان حاضرلانان یئنی تئلئشوونون چکیلیش‌لریله باغ‌لی دانیشیق‌لار آپاریر. ایلک سیناق چکیلیش‌لرینی ائدن رئژیسسورلاری پریسلی‌نین چیخیش‌لاری هئیرتلندیریر: اونلار اؤز قارشی‌لاریندا لنگ حرکت ائدن، اساساً لاقئیید-لاقئیید اوخویان، اوزون‌دن خسته اولدوغو درحال دویولان بیر موغنّی گؤرورلر. بونونلا بئله چکیلیش‌لرین 1977-جی ایل یون آیینین 19-دا اوماهادا آپاریلماسی قرارا آلینیر. چیخیش چوخ سؤنوک اولور و کوتلوی تئلئشویا آز اویغون گلیر. اما بونو یونون 21-ده راپید-سیتیده اولان ایکینجی کوْنسرت آز-چوخ کومپئنساسیا ائدیر. بو کوْنسرتده پریسلی‌نین یاخشی-اهوال روهیه‌ده اولدوغو، انرژی‌سی‌نین آشیب-داشدیغی درحال نظره چارپیردی. بلکه ده، پریسلی بو کوْنسرت‌لردن بیر مدت سونرا وفات ائتمسیدی، اونون بو چیخیش‌لاری هئچ واخت نوماییش ائتدیریلمه‌یه‌جکدی: "الویس کوْنسرتده" تئلئشووسو 1977-جی ایلین اوْکتوبریندا تئلئویزیادا یاییم‌لانان‌دان سونرا پریسلی‌نین شیرکتی "روک-ن-رولل پادشاهی"نین ایمیجینه کیو طرفیندن زربه وورولا بیلجیینی اساس گتیره‌رک بو چکیلیش‌لرین ویدئویا کؤچورولمه‌سینه قارشی اولدوغونو دفعه‌لرله بیان ائدیب. پریسلی یونون 26-دا ایندیاناپولیس‌دکی چیخیشینی بیتیریب قرئیسلئنده قایی‌دیر. بورادا او همیشکی کیمی بوش-بئکار واخت کئچیریب آوقوستون 17-نه تعیین اولونان یئنی قاسترول سفری ارفه‌سینده دینجینی آلیر. اؤمرونون سون آیلاریندا محافظه‌چی‌لری رئد و سوننی وئست‌لرین و دئوید قئبلئرین بیرگه یازدیق‌لاری، 1977-جی ایلی یولوندا ایشیق اوزو گؤرن "نه اولوب، الویس؟" کیتابینین نشرین‌دن سونرا پریسلی‌نین اهوال-روهیه‌سی همیشه پیس اولوب. پریسلی اونلاری کیتاب نشر اولونمامیش‌دان بیر ایل قاباق ایشدن قوووبموش (رئد و سوننی وئست‌لر پریسلی‌نین اونو هله مکتب ایللرین‌دن تانییان ان کؤهنه و یاخین دوست‌لاری ایدیلر; اونلارین ایشدن چیخاریلماسینا سبب موغنّی‌نین اوغلونون حسابینا حددن آرتیق چوخ آدامین چؤرک یئدیگینی دوشونن آتاسی اولوب). کیتابدا "روک-ن-رولل پادشاهی"نین اونون بوتون دونیادا میلیون‌لارلا پرستیشکارینی شوکا سالان گونده‌لیک حیاتینین تفرروات‌لاری یئر آلمیشدی (بورادا ایندییه قدر جاماات‌دان گیزلی ساخلانیلان – پریسلی‌نین مئهمان‌خانالاردا تشکیل ائتدیگی آقرئسسیو ائیش-ایشرت مجلیس‌لرین‌دن، نارکوتیک مادّه‌لردن آسیلیلیغین‌دان، خسته‌جه‌سینه هر شئی‌دن شوبهلنمیین‌دن و س. سؤز آچیلیردی). الویس بونو اؤزونه قارشی خیانت حساب ائدیب دئپرئسسیایا دوشور.